LIETUVOS RESPUBLIKOS KULTŪROS MINISTRAS

ĮSAKYMAS

DĖL LIETUVOS RESPUBLIKOS KULTŪROS MINISTRO 2018 M. LAPKRIČIO 16 D. ĮSAKYMO NR. ĮV-812 „DĖL kino KULTŪROS sklaidos projektų valstybinio finansavimo taisyklių patvirtinimo“ PAKEITIMO

2020 m. birželio 18 d. Nr. ĮV-812

Vilnius

P a k e i č i u Kino kultūros sklaidos projektų valstybinio finansavimo taisykles, patvirtintas Lietuvos Respublikos kultūros ministro 2018 m. lapkričio 16 d. įsakymu Nr. ĮV-812 „Dėl Kino kultūros sklaidos projektų valstybinio finansavimo taisyklių patvirtinimo“:

1.	P a k e i č i u 33.5 papunktį ir išdėstau jį taip:

„33.5. administravimui skirtos išlaidos ir sudaro ne daugiau nei 20 proc. lėšų iš LKC skirtos sumos projektui įgyvendinti. Lietuvos Respublikos Vyriausybei paskelbus ekstremaliąją padėtį ar karantiną ir dėl to apribojus ar draudžiant kultūros įstaigų lankymą, kultūros paslaugų teikimą ir (ar) kultūros renginių organizavimą, šios išlaidos negali viršyti 40 proc.;“

2.	P a k e i č i u 33.6 papunktį ir išdėstau jį taip:

„33.6. nenumatytos išlaidos (projekto tikslams būtinos, kituose sąmatos straipsniuose nenurodytos išlaidos) ir sudaro ne daugiau nei 10 proc. lėšų iš LKC skirtos sumos projektui įgyvendinti; Lietuvos Respublikos Vyriausybei paskelbus ekstremaliąją padėtį ar karantiną ir dėl to apribojus ar draudžiant kultūros įstaigų lankymą, kultūros paslaugų teikimą ir (ar) kultūros renginių organizavimą, nenumatytos išlaidos negali viršyti 20 proc. skirto biudžeto;“

3.	P a k e i č i u 48 punktą ir išdėstau jį taip:

„48. Projekto vykdytojas su LKC atsiskaito per 20 darbo dienų nuo sutartyje nustatyto projekto vykdymo pabaigos termino, bet ne vėliau kaip iki einamųjų biudžetinių metų gruodžio 15 dienos, o tęstinio festivalio Vykdytojas – iki gruodžio 20 dienos, pateikdamas:

48.1. jeigu projektui LKC skirtas finansavimas nesiekia 20 000 eurų − LKC direktoriaus įsakymu nustatytos formos Projekto įgyvendinimo ataskaitą;

48.2. jeigu projektui LKC skirtas finansavimas siekia ar viršija 20 000 eurų − LKC direktoriaus įsakymu nustatytos formos Ataskaitą apie projekto rezultatus ir LKC direktoriaus įsakymu nustatytos formos projektą vertinusio auditoriaus išvadą.“

4.	Pa k e i č i u taisyklių 1 priedą „Kino kultūros sklaidos projekto individualaus vertinimo lentelė“ (pridedamas).

Kultūros ministras	Mindaugas Kvietkauskas

SUDERINTA

Lietuvos Respublikos konkurencijos tarybos
2020 m. birželio 16 d. raštu Nr.(9.8E-35)6V-784